ArabovMK/tajik-wikipedia-corpus huggingface dataset:
Вашан

Вашан — деҳа дар ҷамоати деҳоти Урметани ноҳияи Айнӣ. Аз Вашан то маркази ҷамоат 8 км, то маркази ноҳия 31 км; роҳ мошингард. Аҳолиаш 1517 нафар, тоҷикон 2. Иқтисод Мактаби таҳсилоти миёнаи умумӣ, бунгоҳи тиббӣ, китобхона, бунгоҳ, нуқтаи хидмати маишӣ, 7 нуқтаи савдои хусусӣ ва се масҷиди қадимӣ як осиёб дорад 3. Соҳаҳои асосии хоҷагӣ: боғдорӣ ва зироаткорӣ. Заминҳояш аз наҳри Вашан обёрӣ мешаванд. Мардум Аз сабаби дар мавзеи хавфнок воқеъ будани Вашан соли 2000 як қисми аҳолиаш (200 оила) ба ноҳияҳои Истаравшан, Ноҳияи Деваштич ва Зафаробод кӯчонида шуданд 4 5 6 7. Вашан калимаи суғдӣ буда, маънояш чарогоҳи хубу сероб, замини баланд 8 мебошад. Бинбар сабаби релеф печида ва борандагии шадид баъзе вақтҳо боиси лағжиши кӯҳҳо ба басташавии роҳи мошингарди деҳ оварда мерасонад 9 10. Таърих Мувофиқи ривоятҳо дар музофоти Бухоро шаҳре бо номи Ваш мавҷуд буда, мардумаш аслан ба карбосбофӣ машғул будаанд. Дар асри 13 ин шаҳр дар натиҷаи зилзила хароб гашта, аҳолиаш ба болооби дарёи Зарафшон мекӯчанд ва ба хотири шаҳри нобудгаштаашон мавзеи маскунии худро Вашан номгузорӣ мекунанд. Дар шаҳр Панҷакент мавҷуд будани маҳаллаи Вашаниён аз қадимӣ будани Вашан ва робитаи он бо аҳолии шаҳр шаҳодат медиҳад. Ёдгориҳои таърихӣ Аз ёдгориҳои таърихӣ дар мавзеъи Ҳадди Муллои Вашан мақбараи Мавлоно Фатҳуддин маҳфуз мебошад, ки зиёратгоҳи мардум аст.
Вашақ

Вашақ, шиншилла — сардаи хояндаҳо аз хонаводаи вашақиҳо.
Вачево (ноҳияи Сокол, Вологда)

Вачево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Сокол, ки дар вилояти Вологда қарор дорад, дохил мешавад.
Вашгирд

Вашгирд — яке аз шаҳрҳои калону ободи Тоҷикистон дар асрҳои миёна, бахше аз сарзамини имрӯзаи ноҳияи Файзобод. Мушаххасот Мавзеъи ҷойгиршавии шаҳри Вашгирдро шарқшинос А. М. Беленитский дар соли 1946 муайян карда буд, ки он дар ҷойи харобаҳои Қалъаи Сангин ё Тали Возҷур дар 1,5 километрии ҷанубу шарқи маркази ноҳияи Файзободи Тоҷикистон воқеъ гаштааст. Харобаҳои Вашгирд майдони тақрибан 80 га-ро фаро гирифтаанд. Вашгирд дар Авесто ба шакли Висагирд омада, дар "Шоҳнома"-и Фирдавсӣ ба гунаи Виса, Висагирд ва Висагон вобаста ба ҳангомаҳои атрофи Афросиёб ва вазири ӯ Виса ёд шудааст. Масалан: Ҳамон шаб сипаҳ андаровард гирд, Бирафт аз дари Балх то Висагирд. Фирдавсӣ Вожашиносӣ Мутобиқи баъзе фарзияҳо Вашгирд аз истилоҳи "Вахш" ва "кард", яъне "кардаи ва дуруза роҳи Шумон ба самти шарқ зикр шудааст. Таърих Дар баъзе сарчашмаҳои бостонӣ ҳамчун яке аз вилоятҳои Хуталон ном бурдаанд. Бино ба маълумоти солномаи чинии "Таншу" шаҳри У-ше-ке, яъне Вашгирд маркази вилояти Кумед буда, ба ҳудуди Хуталон медаромадааст. Воқеан, дар сарҳадди Вашгирд ва шаҳри Тамлиёти Хуталон пули сангине воқеъ буд, ки дар аҳди кишваркушоиҳои Искандари Мақдунӣ аз ҷониби таърихнигорони юнонӣ ёд шудааст. Масофаи байни Вашгирд ва пули сангин дурӯза роҳ буда, ҳамчун гузаргоҳ ба ҳудуди Хуталон хидмат мекард. Ҷуғрофиёдони араб Яъқубӣ низ Вашгирдро дар садаи ҳамчун шаҳри Хатлон ёд намудааст. Вашгирд дар садаи яке аз шаҳрҳои канории қаламрави ислом буда, ба хазинаи арабҳо ҳазор дирҳам хироҷ месупоридааст. Беҳуда нест, ки таърихнигори садаи араб Самъонӣ дар бораи Вашгирд чунин навишта буд: "Мардум аз ҳама ҷо ба Вашгирд мешитобанд, зеро нархи наво дар ин ҷо бисёр паст мебошад. Дар он работҳо ва осори қадима зиёд аст. Ҷангҳое, ки дар аввали ислом дар ин ҷо шуда гузаштаанд, машҳуру маъруфанд ва онҳо дар китобҳо сабт гардидаанд". Ба ақидаи Самъонӣ дар Вашгирд хатте вуҷуд дошт, ки марбути зардуштиён буд. Вашгирд Бартолд ин хатро ба алифбои санскритӣ ва даврони тасаллути бутпарастон мансуб медонад. Яъқубӣ Вашгирдро вилояти васеи сарҳаддӣ зикр карда, менависад, ки бо туркон ҳамҳудуд аст ва мардуми Вашгирд бо онҳо доимо дар ҷангу пархошанд. Бинобар ин дар ин вилоят 700 қалъаи мустаҳками ҳимоявӣ бунёд кардаанд. То имрӯз дар ноҳияи Файзобод мавзеъҳое бо номҳои Қалъаи Сангин, Қалъаи Дашт, Қалъаи Сурх, Сарой ва дар ноҳияи Нуробод Қалъаи Пунбачӣ ёде аз он қалъаҳои бостонӣ медиҳанд. Яке аз шахсиятҳои машҳури Вашгирд Ҳотами Асам (фавт.) буд, ки мақбараи ӯ бар дари работи Вашгирд ҷой дошт. Ҳоло дар мардумгоҳ мақбараи зебо сохтаанд. Вашгирд аз соли 1992 яке аз ҷамоатҳои деҳоти ноҳияи Файзобод мебошад.
Вашеевская (ноҳияи Пестяк, Иванов)

Вашеевская — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Пестяк, ки дар вилояти Иванов қарор дорад, дохил мешавад.
Вашингтон (футболбоз)

Вашингтон теканела Керкейра — футболбози бразилӣ, ҳамлагар.
Вашингтон (иёлат)

Вашингтон 5 — иёлатест дар шимолу ғарби ИМА 6, 42-умин иёлат дар ҳайати кишвар. Аҳолӣ — 6 830 038 нафар (с. 2011). Марказ — шаҳри Олимпия, шаҳри бузургтарин — Сиэтл. Бинобар, рӯй надодани иштибоҳ бо пойтахти ИМА, номи пойтахтро, ҳамчунин бо номгузории иловагии "Ҳавзаи Колумбия" (",.") мавриди истифода қарор медиҳанд. Лақаби расмии иёлат — "Иёлати ҳамешасабз". Таърих Ҷуғрофия ва иқлим Шаҳрҳои бузургтарин Феҳристи бузургтарин шаҳрҳо дар иёлати Вашингтон мувофиқи омори соли 2009 7. Иқтисодиёт Аҳолӣ Баромади қавмии сокинон Сохтори маъмурӣ сиёсӣ Фарҳанг Ҷозибаҳои гардишгарӣ Дин Бештари динҳо: протестантӣ ва католикӣ ба назар мерасад. Идҳо Нақлиёт Пайвандҳо.
Вашингтон (шаҳр)

Вашингтон — шаҳр, пойтахти ИМА. Дар шарқи мамлакат, поёноби дарёи Потомак, дар резишгоҳи д. Анакостиа ба он воқеъ аст. Мансуби округи махсуси федералии Колумбия. Аҳолиаш 632,3 ҳазор нафар; бо атрофаш (иёлоти Мэриленду Вирҷиния) 5,4 млн нафар, дар агломератсия бо Балтимор — 8,1 млн нафар. Қариб аз 23 ҳиссаи аҳолии пойтахтро африқоиёни амрикоӣ ташкил медиҳанд. Иқтисод Шабакаи бузурги нақлиётӣ, бандари дарёӣ, ду аэропорти байналмилалӣ. Дар Вашингтон анҷуману конференсияҳо баргузор мегарданд. Соҳаҳои асосии саноат: полиграфия, хӯрокворӣ, дар музофоти шаҳр корхонаҳои ракетасозӣ, дорусозӣ ва ғ. ҷойгир шудаанд. Дар Вашингтон қароргоҳи президент — Қасри Сафед ва бинои Конгресс — Капитолий, департаментҳои давлатӣ, дар маҳалли наздишаҳрии Арлингтон Вазорати дифоъ — Пентагон ва қабристони миллии Арлингтон, дар Ленгли бинои Идораи марказии ҷосусии ИМА воқеанд. Вашингтон аз шабакаи зиёди хиёбонҳои росту васеъ, ки ба бинои Капитолий мепайванданд, иборат аст. Кӯчабоғи васеи Молл бинои Капитолийро бо Қасри Сафед пайваст месозад. Шаҳрро хиёбону боғҳои бисёр ва муҷассамаҳои хотиравии Ҷорҷ Вашингтон, А. Линколн, Т. Ҷефферсон, У. Х. Тафту оро медиҳанд. Дар қисми шимолу ғарбии шаҳр биноҳои давлатӣ ва дар ҷанубу ғарбиаш бандари дарёӣ ва анборҳо мавҷуданд. Манзилҳои ходимони хурд ва зангиҳо дар қисми шимолу шарқӣ ва ҷанубу шарқӣ ҷой гирифтаанд. Дар маҳалҳои сабзазори наздишаҳрӣ коллеҷу виллаҳо (кушкҳо) воқеанд. Вашингтон Академияи илмҳои миллӣ, 5 донишгоҳ (аз ҷумла Ҷорҷтаун, Ҷ. Вашингтон ва Говард), ин-тҳои илмии Карнеги, Брукингс, Смитсон; Нигористони миллии санъат, Нигористони санъати Фрир, Нигорис тони миллии бадеӣ, Осорхонаи миллии таърихи табиӣ, Нигористони Коркан, Маркази Дамбартон-Окск (санъати византиягӣ), китобхонаи Конгресс, театрҳои миллӣ, Арена-Стейҷ, Шекспир, Маркази миллии санъати иҷроияи ба номи Ҷ. Кеннеди бо театри опера, толори консертӣ, театри Эйзенхауэр, оркестри миллии симфонӣ, театри балети Вашингтон, Институти амрикоии кинофилмҳо; боғи миллӣ ва ғ. дорад.
Вашингтон Де Ла Круз

Вашингтон Адриан де Ла Круз — футболбози алвадорӣ, муҳофиз.
Вашингтон Калкатерра

Вашингтон Роберто Калкатерра — футболбози уругвайӣ, ҳамлагар.
Вашингтон Каччавиллани

Вашингтон Каккявилани (январи 1934 1999, Салто, Уругвай) — футболбози уругвайӣ, нимҳимоятгар, муррабӣ.
Вашингтон Камачо

Вашингтон Камачо — футболбози уругвайӣ.
Вашингтон Аллстон

Вашингтон Аллстон рассом ва санъаткори амрикоӣ аст.
Вашингтон Луиз Перейра Дус Сантос

Вашингтон Луиз Перейра Дус Сантос — футболбози бразилӣ, зарбазананда (страйкер).
Вашингтон Луиҷи Гарусиа

Вашингтон Луиҷи Гарусиа — футболбози бразилӣ, ҳамлагар.
Вашингтон Сезар Сантос

Вашингтон Сезар Сантос 25, 2014 (2014-05-26), Валена, Баиа, Бразилия) — футболбози бразилӣ, зарбазананда (страйкер).
Вашингтон Оливера

Вашингтон Оливера (июни 1954, Монтевидео, Уругвай) — футболбози уругвайӣ.
Вашингтон Рамирес Круз Сантос

Вашингтон Рамирес Круз Сантос — футболбози бразилӣ, муҳофиз.
Вашингтон Ортунйо

Вашингтон Ортунйо (майи 1928 (1973-09-15) Сентябр 15, 1973, Уругвай) — футболбози уругвайӣ, нимҳимоятгар.
Вашингтон Торрес

Вашингтон Леандро Торрес Трухило (майи 1984, Сантяго Де Киле, Чили) — футболбози чилигӣ, муҳофизи чап.
Вашингтон Родригес (футболбоз)

Вашингтон Оскар Секко Родригес (январи 1970, Монтевидео, Уругвай) — футболбози уругвайӣ, нимҳимоятгар.
Вашингтон Фернандо Араухо

Вашингтон Фернандо Араухо Рекарей (феврали 1972, Монтевидео, Уругвай) — футболбози уругвайӣ, маснадашро анҷом додааст.
Вашингтон Чанел (дарё)

Вашингтон Чанел — номи дарёе аст, ки дар давлати Иёлоти Муттаҳидаи Амрико равон аст.
Вашингтон Тайс

Вашингтон Эдуардо Тайс Видегайн (декабри 1972, Монтевидео, Уругвай) — футболбози уругвайӣ, муҳофизи рост, муҳофиз.
The Washington Post

"Вашингтон пост" (— "Почтаи Вашингтон") — яке аз бузургтарин ва бонуфузтарин рӯзномаҳои хусусии ИМА. Муассисаш "Вашингтон пост компани". Аз соли 1877 дар шаҳри Вашингтон чоп мешавад. Асосан манфиатҳои доираҳои тиҷорату саноат ва сиёсатмадоронеро, ки дар сиёсати дохиливу хориҷии мамлакат мавқеи "муътадил"-ро тарафдоранд, инъикос мекунад. Адади нашри ҳаррӯзааш 700 ҳазор нусха буда, рӯзҳои истироҳат то ба 1 млн нусха мерасад.
Вашкино (ноҳияи Пестяк, Иванов)

Вашкино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Пестяк, ки дар вилояти Иванов қарор дорад, дохил мешавад.
Вашкозерки (ноҳияи Вашкин, Вологда)

Вашкозерки — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вашкин, ки дар вилояти Вологда қарор дорад, дохил мешавад.
Вашкино (ноҳияи Александров)

Вашкино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Александров, ки дар вилояти Владимир қарор дорад, дохил мешавад.
Вашкэу

Вашкэу — яке аз шаҳрҳои вилояти Бихор, Руминия аст.
Вашуково (ноҳияи Витегор, Вологда)

Вашуково — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Витегор, ки дар вилояти Вологда қарор дорад, дохил мешавад.
Вашино (ноҳияи Бабаев, Вологда)

Вашино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Бабаев, ки дар вилояти Вологда қарор дорад, дохил мешавад.
Ваъду ваъид

Ваъду ваъид (— ваъда кардан ва бим додан) — дар таъбироти қуръонӣ ба маънои ваъдаи аҷру савоб ва подоши хайр ва бим аз иқоби дунявӣ ва азоби ухравӣ. Таърих Ваъду ваъид, ки дар маъно мутазод ҳастанд, дар фарҳанги таъбироти динӣ якҷоя барои ифодаи умуми башоратҳо, ваъдаҳои нек, азобу уқубат ва фарҷоми нек ё бади одамон дар дунё ва охират ба кор бурда мешавад, чунонки Мир Муиззӣ мефармояд: (Фарҳанги Онандроҷ, ба нақл аз Баҳори Аҷам) Тибқи омӯзаҳои қуръонӣ ваъду ваъид барои он пешбинӣ шудаааст, ки дар қалби одамӣ ҳолати равониеро бо номи хавфу раҷо — биму умед ба вуҷуд оварад ва ӯро ба раҳмати Парвардгор ва ваъдаҳои неки Ӯ томеъ ва аз иқобу азоби Вай бимнок гардонад. Шайх Саъдӣ низ дар Бстон дар ифодаи ин маъно мефармояд: Ваъда аз решаи феъли сулосии муҷарради ваъада ба маънои ваъда кард ва навиди хайр дод, бархостааст ва ваъид масдар аст аз ҳамон решаи феъли ваъада, вале корбурди феълии он аз бобҳои авъада ва таваъъада маъмул шудааст. Дар Қуръони карим дар решаи феъли муҷаррад низ ба ҳарду маъно ба кор рафтааст.
Вашки (ноҳияи Вашкин, Вологда)

Вашки — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вашкин, ки дар вилояти Вологда қарор дорад, дохил мешавад.
Ваъвои Димашқӣ

Абулфараҷ Муҳаммад ибни Аҳмади Ғассонии Димишқӣ маъруф ба Ваъвои Димашқӣ (—980) — шоир и Дар Димишқ ба дунё омада, ҳамон ҷо таҳсил кард ва ба камол расид. Ваъвои Димашқӣ аз тоифаи миёнаҳоли аҳолии Димишқ буд. Дар ибтидои зиндагиаш дар бозори меваҷоти Димишқ ҷорчигӣ мекард. Баъдан дар Ҳалаб ба доираи адабии ҳокими сулолаи Ҳамдониҳо амир Сайфуддавла ворид гардид. Истеъдоди шоирии ӯ дар развиёт фароҳам омадаанд. Дар нусхаи арабии китоби "Ҳазору як шаб" аз шеърҳои Ваъвои Димашқӣ иқтибос оварда шудааст.
Вашурово (ноҳияи Кинешем, Иванов)

Вашурово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Кинешем, ки дар вилояти Иванов қарор дорад, дохил мешавад.
Вашутино (ноҳияи Гус-Хрусталний)

Вашутино — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Гус-Хрусталний, ки дар вилояти Владимир қарор дорад, дохил мешавад.
Ваюре (дарё)

Ваюре — номи дарёе аст, ки дар давлати Фаронса равон аст.
Вағанзой

Вағанзой (ҳамчунон Вағинзой; суғдӣ: ваға – сабзу хуррам ва зой – замин) — деҳа дар водии Яғноб, дар ҷамоати деҳоти Анзоби ноҳияи Айнӣ. Аз Вағанзой то маркази ҷамоат 53 км, то маркази ноҳия 88 км; роҳ автомобилгард. Аҳолиаш 10 нафар (2017 нафар — 2007), тоҷикон (яғнобиҳо). Иқтисод Вағинзой мактаб надорад. Хонандагон маълумоти ибтидоиро дар мактаби таҳсилоти ибтидоии деҳаи Марғтумайн гирифта, дар мактабҳои таҳсилоти миёнаи умумии деҳаи Анзоб ва маркази ноҳия таҳсили худро идома медиҳанд. Соҳаҳои асосии хоҷагӣ: чорводорӣ, сабзавоткорӣ ва зироаткорӣ. Заминҳо аз чашмасорон обёрӣ мешаванд. Аз ёдгориҳои таърихӣ дар Вағинзой марқади Хоҷаи Бӯстон ва Хоҷаи Гулистон маҳфуз мебошанд, ки зиёратгоҳи мардуманд.
Вағлел

Вағлел — деҳа дар ҷамоати деҳоти Лангардараи ноҳияи Шамсиддин Шоҳин. Аз Вағлел то маркази ҷамоат 1 км, то маркази ноҳия 71 км. Аҳолиаш 360 нафар, тоҷикон. Иқтисод Деҳа осиёби хусусӣ ва мактаби таҳсилоти умумии ибтидоӣ дорад. Хонандагон дар мактаби таҳсилоти миёнаи умумии деҳаи Лангар таҳсилро идома медиҳанд. Маънои калимаи "вағлел" боғу чаманзор буда, деҳаи мазкур бинобар хушобу ҳаво ва сердолударахт буданаш Вағлел номгузорӣ шудааст. Соҳаҳои асосии хоҷагӣ: боғдорӣ ва сабзавоткорӣ. Заминҳо аз дарёи Ниёб ва чашмаҳо обёрӣ мешаванд.
Вағаштон

Вағаштн (аз вожаи суғдии ваға – ба маънои сабзу хуррам, кабудизор) — деҳа дар ҷамоати деҳоти Шинги ноҳияи Панҷакент. Ҷуғрофия Аз деҳа то маркази ноҳия 39 км; роҳ автомобилгард. Аҳолиаш 316 нафар, тоҷикон. Мактаби таҳсилоти умумии асосӣ, 4 нуқтаи савдои хусусӣ ва истироҳатгоҳ дорад. Соҳаҳои хоҷагӣ: чорводорӣ, кирмакпарварӣ ва зироаткорӣ. Заминҳо аз деҳаи Шинг обёрӣ мешаванд. Тақрибан дар солҳои 1800 Наврӯз ном шахс аз деҳаи Бодгаҳ дар ин минтақа боғи мевазор бунёд карда, Вағаштон ном мегузорад. Канданиҳои фоиданок Аз рӯйи қайди баъзе аз маъхазҳо дар асрҳои 16–17 хитойиҳо харитаи аниқи кони тилои Мосарифи Вағаштонро дастрас намуда, дар ин мавзеъ ин сарвати зеризаминиро коркард намуда, ба ватанашон мекашондаанд. Аз соли 1926 дар ин мавзеъ ҷустуҷӯйи геологӣ оғоз шуда, сарватҳои табиӣ бо аспу хар кашонда мешуданд. Аз соли 1930 роҳи мошингардро геологҳои рус тилову марги муши Вағаштон ба Англия фурӯхта мешуд. Ҳоло аз конҳои Вағаштон маъдани тило ва 12 намуд маъданҳои мис, нуқра, марги муш, сурма ва волфрам истеҳсол ва дар ҶДММ "Зарафшон" (корхонаи муштараки Тоҷикистону Хитой) коркард мешаванд (хоки В дорои 8 дарсад тило аст). Соли 1958 бо ташаббуси омӯзгор Сиддиқов Яхшибой дар яке аз хонаҳои истиқоматӣ нахустин мактаби ибтидоӣ бунёд гардид. Солҳои 1993 ва 2005 бар асари офати табиӣ хонаҳои мардум хароб гардида, аҳолиаш қисман ба мавзеи Саразм кӯчонда шуданд.
Вағнич

Вағнич — буттаест мансуби настараниҳо. Баландиаш 50-300 см, асосан дар Осиёи Миёна (Помиру Олой, Тиёншон) паҳн шудааст. Барги байза ё нештаршакли парра-парраи дар давраи дуюми нашваш бемӯяк, гули гулобии дурахшон, косабаргҳои секунҷаи борик ё паҳни аз дарун мӯякноку аз берун мемӯяк, меваи гулобии сершираи таъмаш нордон, донаки мудаваари байзашакл дорад. Вағнич асосан дар минтақаи арчазор, шибляк, ксерофилии камдарахт паҳн шудааст. Ба Вағнич олуболу ва олу пайванд намуда боғҳои лалмӣ бунёд кардан аз ҷиҳати иқтисодӣ фоиданок аст. Вағничзорҳо хоки соҳил ва ёнаҳои кӯҳро аз шусташавию бодхӯрдашави нигоҳ медорад.
Вақоеи ғароиб

"Вақоеи ғароиб" — асари ҷуғрофиёии муаллифи номаълуми садаи, ки дар жанри космографии "аҷоибот" таълиф шудааст. Маълумоти пурарзиши ҷуғрофиёӣ (тавсифи офатҳои табиӣ ва унсурҳои таркибии он — об, хок. оташ, ҳаво; тавсифи ҳафт сайёра ва бурҷшиносӣ, маъданшиносӣ, одамшиносӣ ва физиологияи одам маводди ҷолиб гирдоварӣ шуда, инчунин тавсифи олами набототу ҳайвоноти минтақаҳои гуногуни ҷуғрофиёӣ, тасвири баъзе офатҳои табиӣ (заминларза, сангфуроӣ (чарха) ва ғайра) хеле батафсил дода шудаанд. "В. Ғ" ҷанбаи таснифӣ дошта, ба маълумоти маъхазҳои ҷуғрофиёии асрҳои 10-11 ("Аҷоибу-л-булдон", "Мухтасару-л-ғароиб", "Аҷоибу-л-махлуқот", ал-Масолик ва-л-мамолик ва ғайра) асос ёфтааст. Маълумоти таърихию ҷуғрофиёӣ ва мардумшиносӣ, ки оид ба шаҳру вилоятҳои Мовароуннаҳр (Хоразм, Фарғона, Хатлон, Бадахшон, Самарқанд, Бухоро, Тирмиз, Марв ва ғайра) ва аҳолии он оварда шудааст, барои омӯзиши таърихи тамаддуни асрҳои миёнаи Осиёи Марказӣ аҳаммияти бузург дорад. Дастхатти ин асари нодир дар Ганҷинаи дастнависҳои Институти забон, адабиёт, шарқшиносӣ ва мероси хаттии АИ Ҷумҳурии Тоҷикистон маҳфуз аст.
Вақт (рӯзнома)

"Вақт" — рӯзномаи ки бо ибтикори соҳибони корхонаи тило бародарон Рамиев аввал зери таҳрири Ф. Каримӣ, баъдан З. Валиев солҳои 1906–18 ба табъ расидааст. Маорифпарварони маъруфи тотор Маҷит Ғафурӣ, Ризоуддини Фахриддин, Аҳмадзакии Валидӣ, Шайхзода Бабич, Ҳамидулло Обидов, Муҳаммадшоҳ Бурангулов бо "Вақт" ҳамкорӣ кардаанд, ки дар муддати кӯтоҳ дар тамоми манотиқи мусулмоннишини Русия машҳур шуд. Соли 1907 дар "Вақт" мақолаҳои Маҳмудхоҷа Беҳбудӣ "Фарёди Туркистон", "Дума ва мусулмонони Туркистон", Абдулқодир Шакурӣ "Мактабу тарбия дар Туркистон" ва дигар маорифпарварони тоҷик ба табъ расидаанд. "Вақт" дар аморати Бухоро соли 1910 баъди фитнаи сунниву шиа маъруф гардид. Бо мақсади огоҳии бештари хонандагон аз моҳияти воқеаи шиаву суннӣ хабарнигори "Вақт" Бурҳон Шараф соли 1910 ба Бошқирдистон сафар мекунад, ки он ба густариши ҳамкории маорифпарварони тоҷик бо рӯзномаи тоторӣ мусоидат намудааст. Устод С. Айнӣ дар як шеъраш дар ин хусус гуфта: "Тарҷумонӣ" кард "Аҳволи замон" аз ҳоли ман, "Вақт"-ро дар пеши худ миръоти ибрат доштам. Баъди бозгашти Бурҳон Шараф ба Оренбург Абдулқодир Муҳиддинов бо имзои мустаори "Бухороӣ" аз феврал то июни 1910 силсиламақолаҳо ба табъ расонда, сабабҳои воқеа ва аҳволи иҷтимоии аморати Бухороро ба риштаи таҳқиқ кашида, чунин хулосаи пурарзиш пешниҳод кардааст: "Аҳолӣ баъд аз ин ҳодиса дар худ қуввае ҳис мекунанд. Аз дасти золимон халос шудан, ба ҷойи ҳукумати золим омадани ҳукумати одилеро ба хурсандӣ талаққӣ карда, барои аҳолӣ сабукиҳо, ислоҳоти умумиро умедворанд". Адабиёт.
Вақар

Вақар (– бурдборӣ, ҳайбат, вазнинӣ, гаронборӣ), виқор, яке аз сифатҳои писандидаи ахлоқӣ, ҳолати равонии миёни кибр ва тавозуъ, итминони нафс ва оромиши инсон дар гуфтору кирдор ва ҳаракоту саканот; зидди сабукӣ ва шитобзадагӣ. Вақар аз тариқи ҳилм ба даст омада, бо хамӯшӣ ва сукут афзоиш меёбад. Бо сукути зиёд ҳайбат ҳосил мешавад ва зиёдаравӣ дар мазоҳу шӯхӣ боиси сабукии инсон ва кам шудани ҳайбату Вақараш мегардад. Албатта, касоне, ки симои кушода ва лабони хандон доранд, меҳрашон бар дилҳо менишинад ва бархӯрду ҳузурашон сабаби оромиши хотири атрофиён мешавад. Аммо аз андоза зиёд хандидан, бахусус хандаҳои сахту баланд Вақарро аз байн мебарад ва иззату ҳурмати инсонро мекоҳонад. Ҳамчунин тез роҳ рафтан, саросемагӣ, беқарорӣ ва ҳаракатҳои беҷову бемаврид дар ҷойи нишасти худ, шӯхию ханда ва мазоҳ, нигоҳҳои парешон, бисёр ҳаракат додани сару даст, ки баёнгари изтироби дарун ва парешонии хотир аст, аз ҷумлаи сифатҳое ба шумор мераванд, ки боиси коҳиши В. мегарданд. Риояи одоби роҳ рафтан офаринандаи В.-и инсон аст. Дар насиҳати Луқмони ҳаким ба фарзандаш, ки мефармояд, дар роҳ рафтан эътидолро риоя намояд, ба иртиботи наздики эътидол дар роҳравӣ бо В. таъкид рафтааст. Худованд дар ин маврид мефармояд: "Бандагони Худо, ки ситуда- анд, ононе ҳастанд, ки дар рӯйи замин ба оромиш ва вақор роҳ мераванд" (Қуръон, 63). Дар ҳадисҳои набавӣ низ ба оромиш ва В. супориш шуда, некӣ ва салоҳ ба некӯии либос ва ҳайат не, балки ба оромиш ва В. арзёбӣ гаштааст (Саҳеҳи Муслим, 21392; Муснади Аҳмад, 295101034511398185; Сунану-л-Байҳақӣ ал- Кубро, 1775). Агар дар байни ҷамъе кӯдаке пургӯӣ кунад, бо андак сухан зуд хашмгину асабонӣ шавад, бо шунида- ни латифае садои хандааш баланд гардад ва ё дар ҷойи худ ором нагирифта, ин тарафу он тараф ҷастухез намо- яд, чандон маломат карда намешавад, аммо агар чизе аз чунин аъмол аз фарди калонсоле сар занад, ба сабуксарӣ ва бевақорӣ нисбат дода мешавад ва мавриди сарзаниш қарор мегирад, зеро бо афзоиши синни инсон хирадмандӣ ва донишаш афзунтар гашта, рушду камол меёбад. Дар ҳадис омадааст, ки Иброҳими пайғамбар нахустин касе буд, ки пирӣ ва мӯйсафедиро дид, пас аз Худованд пурсид, ки ин чист? Худованд фармуд: Вақар аст, ё Иброҳим. Он гоҳ Иброҳим гуфт: Парвардгоро, бар Вақари ман биафзой! ("Муваттаъ"-и Молик, 3408).
Замон дар Тоҷикистон

Вақти Ҷумҳурии Тоҷикистон ба +5 рост меояд, вақти тобистона амал намекунад. Ҳудуди Тоҷикистон тақрибан дарозии тули 8° дорад, ки ба 32 дақиқаи вақт мувофиқат мекунад. Тағйири вақт дар Душанбе Вақти нисфирузӣ дар марказҳои маъмурӣ Тафовут байни вақти расмии ҷорӣ ва вақти миёнаи маҳаллии офтобӣ аз рӯи тағйирёбии миёнаи нисфирӯзӣ аз рӯи вақти расмӣ аз соати 12 муайян карда мешавад. Барои муқоиса, арзишҳои миёнаи нисфирӯзӣ дар марказҳои маъмурӣ мувофиқи координатҳои ҷуғрофии онҳо оварда шудаанд 8 -25 — Душанбе 12-25 — Бохтар 12 Хуҷанд 12 Хоруғ.
Вақти истироҳат

Вақти истироҳат - вақте мебошад, ки кормандон дар давоми он тибқи қонун аз иҷрои уҳдадориҳои меҳнатӣ озод буда, онро мувофиқи хоҳишашон барои қонеъ намудани манфиатҳои худ ва барқарор сохтани қобилияти кориашон истифода мебаранд.. низ Ҳуқуқэҷодкунӣ.
Вақте, ки болои шаҳр борон мерехт

Вақте ки болои шаҳр борон мерехт, филми ҳунарии коргардон Раҷабалӣ Пиров мебошад, ки доир ба ишқи нокому зиндагии бардурӯғи ду оилаи ҷавон нақл мекунад. Филм соли 2006 ба рӯи синамо баромада, дар он нақшҳои асосиро Хуршед Мустафоев, Шаҳноза Ҷобирова, Дилбар Шарифова ва Маъруф Ноёфтов бозидаанд. Филм таҳти мусиқаи оҳангоз Далер Назаров садо медиҳад. Тарҳ Марду зане дар зери борони шадид даруни мошин ишқварзӣ мекунанд. Зан дар ҳарос аст, ки дер шудаасту шавҳарашу духтараш ӯро дар хона интизоранд. Мард бошад, ӯро бовар мекунонад, ки ҳеч боке нест. Аз ҷониби дигар Мурод, шавҳари он зан (Рухшона), бо духтараш дар хона ва Манижа (зани марди ошиқ - Маъруф) бо писараш, ки бемор аст, дар хонаи худ интизори омадани ҳамсарашон ҳастанд. Мурод ба духтараш мефаҳмонад, ки натарсида дар хона нишинад, ӯ рафта модарашро пайдо хоҳад кард.Ба берун баромада мошини табобатхона ва ҳамсояашро мебинад, ки ҳамин ҳозир майити модарашро, ки духтурон натавонистаанд наҷот диҳанд, ба хона овардааст. Вақет ки Неъмат ба хона баргаштанӣ мешавад, мошинаш дар лой баста мешаваду пас аз чанд таккон ҳар ду бо Рухшона дар даруни мошин ба ҷар сарозер меафтанд.. Дар нақшҳо.